Прадстаўленая віртуальная выстава дакументаў – гэта спроба раскрыцця багацця і разнастайнасці дакументаў па гісторыі паўстання, якія захоўваюцца ў НГАБ, што ў сваю чаргу павінна надаць даследчыкам стымул звяртацца да гэтых дакументаў і выкарыстоўваць іх у сваіх працах. Зыходзячы з гэтага, для экспанавання былі адабраны дакументы з розных фондаў. Гэта дазваляе як паказаць асноўныя комплексы, дзе змяшчаюцца дакументы па гісторыі паўстання, так і іх разнастайнасць і разнапланавасць.